ผมไปเสี่ยงมาประมาณ35วัน(ชาย ชาย)ผมได้ไปตรวจเลือดที่โรงพยาบาลของรัฐ ผลเลือดของผมออกมาเป็นปกติ เเต่ผมยังมีอาการไม่สบายอยุ่บ่อยๆอยากทราบว่า ผมควรหายกังวลจากhivได้หรือยังครับ
สวัสดีค่ะ การตรวจยืนยันว่าเป็น hiv หรือไม่ ทำได้โดย1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงดังนั้นหากแพทย์นัดกลับไปตรวจเลือดซ้ำ ควรกลับไปยืนยันผลเลือดภูมิคุ้มกันต่อ hiv ที่ 3 เดือนว่าไม่พบจริงๆค่ะโรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆอาการไม่สบายดังที่กล่าวมาคงต้องไปตรวจร่างกายดูว่าเป็นอาการที่เข้าได้กับโรค hiv ในระยะเฉียบพลันหรือไม่ อย่างไรก็ตามก็มักจะยืนยันจากผลเลือดเป็นหลักค่ะควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป